Luksymburg, Wielge Kśōnżynstwo Luksymburga ("Lëtzebuerg") – państwo rozlygowane we zachodnij Ojropie. Granica mo ze Francyjōm ôd połednia, Miymcōma ôd wschodu a Belgijōm ôd zachodu a pōłnoce. Niy mo dostympu do morzo. Je to nojmniyjsze ze trzech krejōw kere wlazujōm we skłod Beneluxu. Krōm Beneluxu, Luksymburg noleży tyż do Ojropejskij Uniji a NATO. Je to krej wysoko rozwińōny, we gospodarce dōminuje sektōr usugowanio, a nojbarzi - bankowość. Hōtowo industryjo (nojwyższo na świecie produkcyjo stali na miyszkańca) a tyż spożywczo, cymyntowo a inksze. We bauerstwie nojwiynksze znoczyniy mo chōw bydła a uprowianiy zbożo a burokōw. Coroz srogsze znoczyniy mo turystyka.